Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1336

3. A kooperatív tanulás A kooperatív tanulás olyan tanulási forma, melynek középpontjában az együttmĦködésen, egyéni felelĘsségvállaláson alapuló csoportmunka áll. JellemzĘje, hogy a diákok kis csoportokban, egy helyen, jól felépített rendszerben dolgoznak együtt. A tanulók megoszthatják erĘsségeiket, és fejleszthetik gyengébb képességeiket, együttmĦködési készségüket. Megtanulják a konfliktusok kezelését. A tanárnak lehetĘsége nyílik a differenciált tanulásszervezésre is. A kooperatív tanulás mĦködtetése akkor megfelelĘ, ha a diákok biztosak a teendĘk értelmezésében és megoldásában, kihívásnak érezik a feladatot. A csoportnak elég kicsinek kell lennie ahhoz, hogy mindenki hozzáadhassa a maga részét a munkához. A tennivalót, amin a diákok dolgoznak, világosan és jól kell meghatározni. A csoportok munkája akkor hatékony, ha mindenkinek van olyan önálló feladata, melyet csak Ę tud megoldani. Amikor a diák úgy érzi, hogy fontos láncszemként vesz részt a közös tevékenységben, s tĘle függ a lánc egyben maradása, akkor képességeinek megfelelĘen fog részt vállalni a munkában. A kiscsoportok sikeresen dolgoznak együtt, ha a tanulók aktívan kiveszik részüket a teendĘkbĘl, a tanárok idĘnként tanulókká, a diákok tanárokká válnak, a csoport minden tagja megkapja a tiszteletet, az egyértelmĦen meghatározott célok mindenkinek világosak és vezérfonalul szolgálnak, a források (mint pl. az internet) elérése biztosított, a tanulók érdekeltek a munkájukban. A kooperatív tanulás alkalmas arra, hogy a diákok elsajátítsák a felmerülĘ konfliktusok kezelését, építeni tudjanak a múltban megszerzett tudásukra, a feladatokat különbözĘ módon közelítsék meg, és minden ötlet értéket képviseljen. A tanulók kommunikációs készségei, kritikai gondolkodása és toleranciája jobban fejlĘdik, mint a hagyományos módszereknél. A csapatok összteljesítményében az egyéni értékelésnek döntĘ fontossága van. A diákok feladatvállalása a csoportok munkájában akkor lehet egyforma, ha biztosított az egyenlĘ részvétel és az egyéni felelĘsség. Ez a tanulási forma pozitívan hat a tananyag mélyebb megértésére, fokozza az osztályok általános teljesítményét, javítja az önbecsülést és a tanulók elmélyülését az adott témában. A kooperatív tanulás segíti a diákok kreativitásának fejlĘdését, növeli az aktivitásukat és érdeklĘdésüket a tanulmányaik iránt.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes